Diari Oficial de la Generalitat Valenciana


Sumari del DOGV 8431, del 26-11-2018 (2018/10976)

RESOLUCIÓ de 14 de novembre de 2018, de la Conselleria d'Educació, Investigació, Cultura i Esport, de concessió de subvencions destinades a mancomunitats que presten serveis mancomunats d'arxivament a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10675


Data del document
:   14-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 14 de novembre de 2018, de la Conselleria d'Educació, Investigació, Cultura i Esport, de concessió de subvencions destinades a mancomunitats que presten serveis mancomunats d'arxivament a la Comunitat Valenciana. [2018/10926]  
Per Resolució de 7 de setembre de 2018, de la Conselleria d'Educació, Cultura i Esport (DOGV 8382, 13.09.2018), es convocà concurs públic per a la concessió de subvencions destinades a mancomunitats que presten serveis mancomunats d'arxivament en la Comunitat Valenciana.  
Consta acreditat que hi ha consignació pressupostària suficient, en la línia S8222000, del programa 96.83.06.747.00, del capítol IV, dels pressupostos de la Generalitat per a l'any 2018, per a atendre les obligacions derivades de la present resolució.  
Finalitzat el termini de presentació de sol·licituds, acompanyades de la corresponent documentació, es va reunir la comissió avaluadora constituïda a aquest efecte, que ha valorat les sol·licituds d'acord amb els criteris establits en l'article 7 de l'Ordre 26/2017, de 29 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió d'aquestes subvencions (DOGV 8077, 5 de juliol), i ha elevat l'informe d'adjudicació a l'òrgan competent, el qual ha formulat la proposta de resolució corresponent.  
Vista l'esmentada proposta, segons l'article 8 de l'esmentada ordre de bases reguladores i de conformitat amb el punt nové de la Resolució de 7 de setembre de 2018, per la qual es convoquen les subvencions, amb el caràcter de definitiva en atenció a allò que s'ha disposat, resolc:  
  
Primer  
Concedir a les entitats que es mencionen a continuació per l'import de 97.050,87 euros, del total pressupostat de 100.000 euros, amb càrrec a l'aplicació pressupostària 79.54.46.278.45.1, línia S8222000, del pressupost de l'exercici 2018, les subvencions següents, que només podran finançar les despeses derivades de l'externalització dels serveis d'arxivament per mitjà de la contractació de personal arxiver que formen part dels serveis mancomunats d'arxivament de la Comunitat Valenciana:  
  
  
Mancomunitat Objecte Subvenció  
Mancomunitat Circuit Comarcal de la Marina Alta Despeses de personal arxiver 10.273,25 -  
Mancomunitat de la Costera-Canal Despeses de personal arxiver 10.510,46 -  
Mancomunitat de Municipis de la Safor Despeses de personal arxiver 14.191,81 -  
Mancomunitat de Municipis de la Vall d'Albaida Despeses de personal arxiver 26.876,51 -  
Mancomunitat de la Ribera Alta Despeses de personal arxiver 35.198,84 -  
  
  
  
Segon  
La publicació d'aquesta resolució produirà els efectes de notificació, d'acord amb el que disposen els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant dels jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
  
València, 14 de novembre de 2018.- La directora general de Cultura i Patrimoni, p. d. (R 07.09.2018, DOGV 8382): Carmen Amoraga Toledo.